Christian Cueva

Christian Alberto Cueva Bravo (sündinud 23. novembril 1991 Trujillos) on Peruu jalgpallur, ründaja. Ta mängib Saudi Araabia kõrgliiga klubis Al Fateh.

Koondisekarjäär 
Debüüdi Peruu rahvuskoondises tegi Cueva 2011. aastal. Ta kuulus Peruu koondisse 2015. aasta Copa Américal. Turniiri esimeses mängus lõi ta värava Brasiilia vastu. Peruu sai turniiril lõpuks kolmanda koha ning Cueva valiti turniiri sümboolsesse koosseisu.

2016. aastal toimunud Copa América Centenario teises alagrupimängus lõi ta värava Ecuadori vastu. Veerandfinaalis kaotas Peruu penaltiseerias Colombiale ning Cueva oli üks kahest Peruu mängijast, kes penaltiseerias eksis.

2018. aasta maailmameistrivõistluste esimeses alagrupimängus Taani vastu ei realiseerinud ta penaltit. Taani võitis lõpuks mängu 0:1.

Saavutused 
Universidad San Martín
Primera División: 2010 Apertura
São Paulo
Florida Cup: 2017

Viited

Välislingid 
 Christian Cueva Soccerway lehel

Peruu jalgpallurid
Rayo Vallecano mängijad
São Paulo FC mängijad
FK Krasnodari mängijad
Santos FC mängijad
CF Pachuca mängijad
La Liga mängijad
Sündinud 1991